Beredskabet måtte torsdag eftermiddag klokken 13.30 rykke ud til en arbejdsulykke på Nyvej i Hobro, hvor en mand var væltet ned i et hul, da han kørte på en minilæsser. Manden havde fået minilæsseren over sig og var kommet i klemme. Det fortæller Palle Olesen, der er indsatsleder ved Nordjyllands Beredskab i Hobro. Da beredskabet ankom, havde en kollega allerede haft held med at hjælpe manden fri. Manden, der var ved bevidsthed, blev herefter bragt til Aalborg Universitetshospital. Vagtchefen hos Nordjyllands Politi fortæller, at manden fortsat ligger på hospitalet, men at han er udenfor livsfare. En lægehelikopter blev tilkaldt for at fragte manden til hospitalet, men han nåede at komme sig så meget, at helikopteren blev droppet.

Opsummering:
En mand kom i klemme, da han væltede ned i et hul på en minilæsser.